Mostraspelet

Mostraspelet er trivialnavnet på "Kristkongane på Moster", et historisk spel og sagaspill i 3 akter, skrevet av Johannes Heggland, med musikk av Kjell Habbestad. Mostraspelet hadde urpremiere i Moster Amfi i 1984. 

Handlingen foregår i Mosterhamn på øya Moster i Sunnhordland i årene 995, 997 og 1024 og omhandler innføringen av kristendommen i Norge.

Spillet settes opp hvert år siste helga i mai eller første helga i juni. De fleste medvirkende er amatører og kun i de største rollene blir profesjonelle skuespillere brukt.

Deler av sagaspillet er også gitt ut som tegneseriehefte, med deler av Hegglands tekst og tegninger av Jarl Hugo Låstad, som også har laget noen malerier med emner derfra.

Kategori:Kultur i Bømlo
Kategori:Norske friluftsskuespill
Kategori:Norges historie
Kategori:Norsk kirkehistorie
Kategori:Olavsrosa